b'\n_START_ARTICLE_\nEin\xc5\xa1teino kry\xc5\xbeius\n_START_PARAGRAPH_\nEin\xc5\xa1teino kry\xc5\xbeius (Q2237+030 arba QSO 2237+0305) yra keturi\xc5\xb3 kvazaro atvaizd\xc5\xb3 formacija Pegaso \xc5\xbevaig\xc5\xbedyne. Tai tas pats kvazaras; jo keturis atvaizdus sukuria specifin\xc4\x97s formos galaktika (QSO 2237+0305 G), veikianti kaip gravitacinis l\xc4\x99\xc5\xa1is. Galaktikos branduolys matyti kry\xc5\xbeiaus centre kaip penktoji d\xc4\x97m\xc4\x97. _NEWLINE_Ein\xc5\xa1teino kry\xc5\xbeius randamas 22\xca\xb0\xc2\xa040\xe1\xb5\x90\xc2\xa030.3\xcb\xa2, +3\xc2\xb0\xc2\xa021\xe2\x80\xb2\xc2\xa031\xe2\x80\xb3. J\xc4\xaf galima pamatyti m\xc4\x97g\xc4\x97ji\xc5\xa1ku teleskopu, ta\xc4\x8diau reikalingas labai tamsus dangus ir bent 46 cm skersmens reflektorius._NEWLINE_Kvazaras yra u\xc5\xbe 8 milijard\xc5\xb3 \xc5\xa1viesme\xc4\x8di\xc5\xb3, jo \xc5\xa1vies\xc4\x85 fokusuojanti galaktika \xe2\x80\x93 u\xc5\xbe 400 milijon\xc5\xb3 \xc5\xa1viesme\xc4\x8di\xc5\xb3.'